آصف علي زرداري ( قيد کان قيادت تائين)

ليکڪ ستار رند جو محترم آصف علي زرداريءَ ۽ محترمه شهيد بينظير ڀٽو، پيپلز پارٽيءَ سان وابسته ڳالهين بابت 2004ع کان مختلف اخبارن، خاص ڪري روزاني عبرت، روزاني سوال، روزاني عوامي آواز، روزاني جاڳي، روزاني سنڌ، وغيره اخبارن ۾ ڇپيل ڪالمن جو هيءُ ڪتاب The Creaters اداري سڪرنڊ طرفان پير ذاڪريءَ شايع ڪرايو آهي. هن ڊيمي سائيز جي 202 صفحن تي مشتمل ڪتاب جي قيمت -/250 روپيا آهي. هن ڪتاب ۾ ڪل 42 ڪالم آهن، جن مان ڪجهه مکيه ڪالمن جا سِرا هي آهن: آصف زرداري جيل جي ڪهاڻي، آصف ڏوهي آهي ته ثابت ڪريو، بينظير ڀٽو ۽ سنڌ، بينظير ۽ سنڌ جو وچن، سچ کي موجود رهڻو آهي، سپريم ڪورٽ جو فيصلو، سابق ڏهيسر سنڌ لاءِ هڪ پيغام، پ. پ کي ٽوڙن جو ڪوششون، آصف جي آزادي ۽ مخالف، بلاول ڀٽو ۽ شهيد بينظير، تاريخ ۽ شهيد بينظير ڀٽو، غم بينظير جو ماتم، آصف زرداري، بينظير شهيد جي مشن جو علم وغيره.http://encyclopediasindhiana.org/article.php?Dflt=%D8%A2%D8%B5%D9%81%20%D8%B9%D9%84%D9%8A%20%D8%B2%D8%B1%D8%AF%D8%A7%D8%B1%D9%8A%20%20(%20%D9%82%D9%8A%D8%AF%20%DA%A9%D8%A7%D9%86%20%D9%82%D9%8A%D8%A7%D8%AF%D8%AA%20%D8%AA%D8%A7%D8%A6%D9%8A%D9%86%20)

زمرو:ڪتاب